Astfel, acești operatori economici trebuie să îndeplinească următoarele condiţii: mijloacele de măsurare trebuie să respecte cerinţele de metrologie aplicabile, conform tipului şi specificului produsului; preţul produselor trebuie să fie afişat vizibil şi înscris într-o formă clară; denumirea produselor să fie afişată în limba română, fără a exclude prezentarea acesteia în alte limbi: produsele trebuie să se comercializeze în cadrul datei durabilităţii minimale, conform informaţiilor înscrise pe ambalaj/etichetă şi/sau conform informaţiilor transmise de furnizor sau producător, după caz; produsele ce se comercializează trebuie să aibă înscrise pe ambalaj (produse preambalate) sau pe eticheta de preţ, precum şi în orice material informativ, după denumirea fiecărui/fiecărei produs alimentar/băuturi, componentele cu efecte alergene; legumele şi fructele ce se comercializează în interiorul pieţelor trebuie să aibă afişată pe eticheta de produs următoarele informaţii: denumire produs şi categoria de calitate, specie sau soi, după caz, ţara de origine, denumire producător/ambalator/expeditor, calibrul, dacă este cazul; laptele, produsele lactate, carnea, produsele din carne, peştele, ouăle trebuie să fie comercializate în structuri de vânzare special amenajate etc. Ordinul va intra în vigoare în termen de 30 de zile de la data publicării în Monitorul Oficial.
ȘEDINȚĂ DE GUVERN
Ciolacu: Deciziile pe care le adoptăm confirmă că mare parte din cerințele protestatarilor sunt absolut legitime
Premierul Marcel Ciolacu spune că protestele fermierilor și transportatorilor sunt îndreptățite, iar deciziile pe care le adoptă Guvernul…